Петя Дубарова
Морето

chitanka.info

Морето се обвива с прелестни дантели.

Ах, какви са нежни и сребристо бели!

А пък водорасли… Колко са красиви!

Леко потреперват — балерини живи!

Колко са щастливи, весело се плъзгат

рибките червени, розови и златни!

Как безгрижно, волно, пъргаво се гмуркат

във водите сини, хладни, благодатни.

Там щастливо, плавно, мълчаливо плуват

чудни хубавици — белите медузи.

И трептящо тяло сякаш са обвили

със красиво було и прозрачни блузи.

21.12.1972 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.